Papa Fabian alikuwa Papa kuanzia mwaka 236 hadi kifodini chake tarehe 20 Januari 250. Alitokea Roma, Italia. Alimfuata Papa Antero akafuatwa na Papa Kornelio. Alichaguliwa akiwa bado mlei, akaongoza Kanisa miaka mingi katika hali ya utulivu, hasa chini ya kaisari Filipo Mwarabu ambaye anasemekana alibatizwa naye. Kadiri ya wanahistoria Wakristo, chini ya kaisari Decius (250 BK), Papa Fabian alituma maaskofu 7 kutoka Roma kwenda Gallia (Ufaransa wa leo) wakahubiri Injili: Grasyano huko Tours, Trofimo huko Arles, Paulo huko Narbonne, Saturnini huko Toulouse, Denis huko Paris, Austremoni huko Clermont na Martial huko Limoges. Tangu kale anaheshimiwa na Wakatoliki na Waorthodoksi kama mtakatifu mfiadini. Sikukuu yake ni tarehe 20 Januari. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Orodha ya Mapapa https://www.vatican.va/content/vatican/en/holy-father.index.html#holy-father (1993) The Penguin Dictionary of Saints, 3rd, New York: Penguin Books. ISBN 0-14-051312-4.   Chisholm, Hugh, ed. (1911). "Fabian, Saint". Encyclopædia Britannica. 10 (11th ed.). Cambridge University Press. p. 113.